《次韵叶左丞见寄 其五》
宋代·沈与求

仗马失刍豆，那顾一榻横。小儿衣挟楮，老妻钗堕荆。

心事独炯炯，眼力双荧荧。君恩未报偿，浩歌托沈冥。

上天不难知，谁能讯背盟。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。